Alle tilrejsende fans er nu på plads før kampen mellem AaB og Brøndby, og politiet er glade for, at der ikke har været noget at rapportere indtil videre. Nordjyllands Politi stod klar på stationen, da toget med de tilrejsende fans ankom, og de gul-blå blev mandsopdækket hele vejen til Annebergvej, hvor de blev lukket ind på stadion. - Der har indtil videre ikke indrapporteret nogen hændelser, så det må betegnes som gnidningsfrit, fortæller kommunikationskonsulent ved Nordjyllands Politi, Christian Brinck. Der er på forhånd solgt omkring 10.000 billetter til kampen. AaB ligger inden kampen på en ottendeplads blot en enkelt placering efter Brøndby IF på syvendepladsen. AaB kan med en sejr bringe sig op på en femteplads efter ni kampe. Alle BIF-fans er fulgt på plads af politiet AaBs fans blev også fulgt på plads af politiet

Referat:
Det gik stærkt med at få Brøndbys fanskare på plads på stadion op til Superligakampen. Ingen problemer indtil nu.